S-7014/2019

Dómur

Mál þetta, sem dómtekið var fyrr í dag, er höfðað með ákæru, útgefinni af Lögreglustjóranum á höfuðborgarsvæðinu, dagsettri 28. nóvember 2019, fyrir eftirtalin hegningar, fíkniefna, og umferðarlagabrot framin í Reykjavík á árinu 2019:

1.

Umferðarlagabrot með því að hafa, miðvikudaginn 3. apríl, ekið bifreiðinni [...] óhæf til að stjórna henni örugglega vegna áhrifa slævandi lyfja og ávana og fíkniefna (í blóði mældist amfetamín 635 ng/ml, klónazepam 9,2 ng/ml, nordíazepam 190 ng/ml og oxazepam 590 ng/ml) um Skólavörðustíg uns lögregla stöðvaði aksturinn á Vegamótastíg við verslunina Eymundsson.

Telst háttsemi þessi varða við 2. mgr. 44. gr. og 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum

Mál 007201919685

2.

Gripdeild með því að hafa, miðvikudaginn 14. ágúst, í verslun Super 1 að Hallveigarstíg 1, tekið ófrjálsri hendi fjögur glös af kardimommudropum, samtals að verðmæti kr. 1.388, sem ákærða gekk með út úr versluninni og neytti í kjölfarið.

Telst háttsemi þessi varða við 245. gr. almennra hegningarlaga nr. 19/1940

Mál nr. 007201951223

3.

Umferðarlagabrot með því að hafa, fimmtudaginn 15. ágúst, ekið bifreiðinni [...] óhæf til að stjórna henni örugglega vegna áfengisáhrifa (í blóði mældist vínandi 0,77‰) suður Snorrabraut uns lögregla stöðvaði aksturinn á frárein Snorrabrautar vestur Hringbraut.

Telst háttsemi þessi varða við 1. mgr., sbr. 2. mgr. 45. gr., sbr. 1. mgr. 100. gr. umferðarlaga nr. 50/1987.

Mál nr. 007201951519

4.

Þjófnað með því að hafa, þriðjudaginn 3. september, í verslun Nettó í Mjódd, stolið matvörum samtals að verðmæti kr. 2.651, Telst háttsemi þessi varða við 1. mgr. 244. gr. almennra hegningarlaga nr. 19/1940

Mál nr. 007201955987

5.

Þjófnað með því að hafa, sunnudaginn 15. september, í verslun Hagkaups í Skeifunni, stolið þremur glösum af kardimommudropum, samtals að verðmæti kr. 1.017, Telst háttsemi þessi varða við 1. mgr. 244. gr. almennra hegningarlaga nr. 19/1940

Mál nr. 007201958535

6.

Fíkniefnalagabrot með því að hafa, mánudaginn 16. september, haft í vörslum sínum 0,16 g af amfetamíni, sem ákærða geymdi í tveimur smelluláspokum innanklæða og lögregla fann við leit á lögreglustöðinni við Hverfisgötu í kjölfar afskipta.

Telst háttsemi þessi varða við 2. gr. sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001 með síðari breytingum.

Mál nr. 007201958678

7.

Fjársvik með því að hafa, miðvikudaginn 18. september, á veitingastaðnum Sushibarnum að Suðurlandsbraut 10, svikið út veitingar að verðmæti kr. 3.180, sem ákærða pantaði og neytti án þess að geta eða ætla að greiða fyrir þær.

Telst háttsemi þessi varða 1. mgr. 248. gr. almennra hegningarlaga nr. 19/1940.

Mál nr. 007201959349

8.

Fjársvik með því að hafa, föstudaginn 20. september, á veitingastaðnum Matbar að Hverfisgötu 26, svikið út veitingar að verðmæti kr. 3.370, sem ákærða pantaði og neytti án þess að geta eða ætla að greiða fyrir þær.

Telst háttsemi þessi varða 1. mgr. 248. gr. almennra hegningarlaga nr. 19/1940.

Mál nr. 007201958032

9.

Þjófnað með því að hafa, mánudaginn 26. september, í verslun Hagkaups í Skeifunni, stolið fatnaði og snyrtivörum, samtals að verðmæti kr. 24.525, Telst háttsemi þessi varða við 1. mgr. 244. gr. almennra hegningarlaga nr. 19/1940

Mál nr. 007201960962

10.

Þjófnað með því að hafa, mánudaginn 26. september, í verslun Nettó í Mjódd, stolið matvöru, samtals að verðmæti kr. 2.496, Telst háttsemi þessi varða við 1. mgr. 244. gr. almennra hegningarlaga nr. 19/1940

Mál nr. 007201960698

11.

Fjársvik með því að hafa, mánudaginn 30. september, á veitingastaðnum Shanghai að Laugavegi 60, svikið út veitingar að verðmæti kr. 6.490, sem ákærða pantaði og neytti án þess að geta eða ætla að greiða fyrir þær.

Telst háttsemi þessi varða 1. mgr. 248. gr. almennra hegningarlaga nr. 19/1940.

Mál nr. 007201962081

12.

Tilraun til þjófnaðar og líkamsárás með því að hafa, miðvikudaginn 9. október, í verslun Hagkaups í Skeifunni, reynt að stela 12 glösum af kardimommudropum samtals að verðmæti kr. 4.407, sem ákærða gekk með áleiðis út úr versluninni en var stöðvuð af öryggisverði í versluninni, A, kt. [...], sem ákærða veittist í kjölfarið að með ofbeldi með því að ýta við honum og sparka í andlit hans með þeim afleiðingum að hann hlaut bólgur og roða á hægri vanga.

Telst háttsemi þessi varða við 1. mgr. 244. gr. og 1. mgr. 217. gr. almennra hegningarlaga nr. 19/1940

Mál nr. 007201963158

13.

Þjófnað með því að hafa, miðvikudaginn 9. október, í verslun Hagkaups í Skeifunni, stolið 30 glösum af kardimommudropum og einu glasi af vanilludropum samtals að verðmæti kr. 6.780,.

Telst háttsemi þessi varða við 1. mgr. 244. gr. almennra hegningarlaga nr. 19/1940

Mál nr. 007201963953

14.

Þjófnað með því að hafa, fimmtudaginn 10. október, á Reykjavík Lights Hotel að Suðurlandsbraut 12, stolið rauðvínsflösku að verðmæti kr. 4.300, á bar hótelsins.

Telst háttsemi þessi varða við 1. mgr. 244. gr. almennra hegningarlaga nr. 19/1940

Mál nr. 007201964255

15.

Þjófnað með því að hafa, fimmtudaginn 11. október, á Hótel 1919 að Pósthússtræti, stolið rauðvínsflösku að verðmæti kr. 6.500, á bar hótelsins.

Telst háttsemi þessi varða við 1. mgr. 244. gr. almennra hegningarlaga nr. 19/1940

Mál nr. 007201964137

16.

Gripdeild með því að hafa, föstudaginn 11. október, á deild 22b á Landspítalanum við Hringbraut, tekið ófrjálsri hendi sprittbrúsa að óþekktu verðmæti og læst sig í kjölfarið inni á salerni þar sem hún neytti innihalds brúsans.

Telst háttsemi þessi varða við 245. gr. almennra hegningarlaga nr. 19/1940

Mál nr. 007201964410

17.

Fjársvik með því að hafa, mánudaginn 14. október, veitingastað Hótel Reykjavík Centrum, Aðalstræti 16, svikið út veitingar að verðmæti kr. 5.190, sem ákærða pantaði og neytti án þess að geta eða ætla að greiða fyrir þær.

Telst háttsemi þessi varða 1. mgr. 248. gr. almennra hegningarlaga nr. 19/1940.

Mál nr. 007201964829

18.

Gripdeild með því að hafa, mánudaginn 14. október 2019, á slysadeild Landspítalans í Fossvogi, tekið ófrjálsri hendi sprittbrúsa að verðmæti kr. 2000 og læst sig í kjölfarið inni á salerni þar sem hún neytti innihalds brúsans.

Telst háttsemi þessi varða við 245. gr. almennra hegningarlaga nr. 19/1940

Mál nr. 007201964855

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar, skv. 101. gr. og 102. gr. umferðarlaga nr. 50/1987. Þá er þess krafist að gerð verði upptæk, samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, framangreind 0,16 g af amfetamíni.

Einkaréttarkrafa:

Vegna 9. tl. í ákæru gerir B, kt. [...], þá kröfu f.h. Haga hf., kt. [...], að ákærða verði dæmd til að greiða skaðabætur samtals að fjárhæð kr. 24.525, auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá þeim degi er hið bótaskylda atvik átti sér stað og þar til mánuður er liðinn frá birtingu kröfunnar, en síðan dráttarvexti, samkvæmt 9. gr., sbr. 1. mgr. 6. gr. laga nr. 38/2001, frá þeim degi til greiðsludags. Jafnframt er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Vegna 12. tl. í ákæru gerir B, kt. [...] þá kröfu f.h. Haga hf., kt. [...], að ákærða verði dæmd til að greiða skaðabætur samtals að fjárhæð kr. 339, auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá þeim degi er hið bótaskylda atvik átti sér stað og þar til mánuður er liðinn frá birtingu kröfunnar, en síðan dráttarvexti, samkvæmt 9. gr., sbr. 1. mgr. 6. gr. laga nr. 38/2001, frá þeim degi til greiðsludags. Jafnframt er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Vegna 13. tl. í ákæru gerir B, kt. [...], þá kröfu f.h. Haga hf., kt. [...], að ákærða verði dæmd til að greiða skaðabætur samtals að fjárhæð kr. 6.780, auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá þeim degi er hið bótaskylda atvik átti sér stað og þar til mánuður er liðinn frá birtingu kröfunnar, en síðan dráttarvexti, samkvæmt 9. gr., sbr. 1. mgr. 6. gr. laga nr. 38/2001, frá þeim degi til greiðsludags. Jafnframt er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Málið er jafnframt höfðað með ákæru Héraðssaksóknara, dagsettri 26. nóvember 2019, á hendur ákærðu fyrir brot gegn valdstjórninni, með því að hafa mánudaginn 14. október 2019 á bráðamóttöku Landspítala Háskólasjúkrahúss í Fossvogi í Reykjavík sparkað í sköflung vinstri fótar C, kennitala [...], sem var við störf sem starfsmaður sjúkrahússins.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.

Verjandinn krefst vægustu refsingar sem lög leyfa. Þá krefst hann þess að skaðabótakrafa verði lækkuð og að sakarkostnaður, þ.m.t. málsvarnarþóknun, verði greiddur úr ríkissjóði.

Ákærða játar sök. Með hliðsjón af þeirri játningu hennar, sem samrýmist gögnum málsins, verður ákærða sakfelld samkvæmt ákæru og er háttsemi hennar rétt heimfærð til refsiákvæða.

Ákærða er fædd í janúar 1972. Hún á nokkurn sakaferil að baki. Frá árinu 2008 hefur hún alls 14 sinnum verið dæmd fyrir brot gegn almennum hegningarlögum og lögum um ávana og fíkniefnum. Síðast var ákærða dæmd 28. nóvember 2018 þar sem hún var dæmd í 8 mánaða fangelsi fyrir þjófnað og brot gegn lögum um ávana og fíkniefni. Brot ákærðu eru ítrekun við fyrri brot, sbr. 77. gr. laga nr. 19/1940. Brot ákærðu eru fjölmörg. Verður refsing tiltekin með hliðsjón af 71. gr. laga nr. 19/1940. Ákærða hefur viðurkennt brot sín og er til þess tekið við ákvörðun refsingar. Með hliðsjón af þessu er refsing ákærðu ákveðin fangelsi í 8 mánuði. Frá refsingu dregst óslitið gæsluvarðhald ákærðu frá 15. október 2019.

Ákærða hefur samþykkt framkomnar skaðabótakröfur í málinu. Verða þær dæmdar á þann hátt er í dómsorði greinir.

Með vísan til lagaákvæða í ákæru er ákærða svipt ökurétti sem í dómsorði greinir og sæti upptöku fíkniefna svo sem í ákæru greinir.

Ákærða greiði málsvarnarþóknun verjanda sem í dómsorði greinir. Hefur þá verið tekið tillit til virðisaukaskatts. Að auki greiði ákærða sakarkostnað samkvæmt yfirliti.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

S-kk-nf S-kk-nf dómstjóri kveður upp dóm þennan.

Dómsorð :

Ákærða, M-kvk-nf H-kvk-nf Ö-kvk-nf, sæti fangelsi í 8 mánuði. Frá refsingunni dregst óslitið gæsluvarðhald ákærðu frá 15. október 2019.

Ákærða greiði Högum hf. 31.644 krónur í skaðabætur, ásamt vöxtum samkvæmt 8. gr. laga nr. 38/2001 um vexti og verðtryggingu, af 24.525 krónum frá 26. september 2019 til 9. október sama ár, en af 24.864 krónum frá þeim degi til 9. október sama ár, en af 31.644 krónum frá þeim degi til 4. desember 2019, en með dráttarvöxtum samkvæmt 1. mgr. 6. gr. laganna af fjárhæðinni frá þeim degi til greiðsludags.

Ákærða er svipt ökurétti í 15 mánuði frá uppkvaðningu dómsins að telja.

Upptækt er gert til ríkissjóðs 0,16 g af amfetamíni sem lagt var hald á við rannsókn málsins.

Ákærða greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 421.600 krónur og 205.647 krónur í annan sakarkostnað.

S-kk-nf S-kk-nf

Upptækt er gert til ríkissjóðs 0,16 g af amfetamíni sem lagt var hald á við rannsókn málsins.

Ákærða greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 421.600 krónur og 205.647 krónur í annan sakarkostnað.

S-kk-nf S-kk-nf